అలీ నవాజ్ జంగ్ బహాదుర్
మీర్ అహ్మద్ అలీ, నవాబ్ అలీ నవాజ్ జంగ్ బహాదుర్ ( ఉర్దూ లో - میر احمد علی، نواب علی نواز جنگ بہادر ) - తెలంగాణ నీటిపారుదల పితామహుడిగానూ, తెలంగాణ ఆర్థర్ కాటన్‌గా అభివర్ణించబడిన నవాబ్ అలీ నవాజ్ జంగ్ బహదూర్ హైదరాబాదుకు చెందిన ప్రముఖ ఇంజనీరు. అప్పటి హైదరాబాదు రాజ్యంలో అనేక నీటిపారుదల ప్రాజెక్టులకు రూపకల్పన చేసి, నిర్మించాడు.
హైదరాబాదు ప్రజలకు నవాబ్ అలీ నవాజ్ జంగ్ బహదూర్‌గా పరిచితుడైన ఈయన అసలు పేరు మీర్ అహ్మద్ అలీ. 1877 జూలై 11న  హైదరాబాదు లో ఒక మధ్య తరగతి కుటుంబంలో జన్మించాడు. తండ్రి మీర్ వాహిద్ అలీ, హైదరాబాదు రాజ్యంలో భారత ప్రభుత్వంతో ఉత్తర ప్రత్యుత్తరాలు జరిపేందుకు నియమించబడిన కార్యాలయం, ‘ధప్తర్-ఎ-ముల్కీ’లో అసిస్టెంట్ సెక్రటరీగా పనిచేస్తుండేవారు. మీర్ అహ్మద్ అలీ హైదరాబాదు, అబిడ్స్‌లోని సెయింట్ జార్జి గ్రామర్ స్కూల్‌లో, మద్రసా ఆలీయాలో ఉన్నత పాఠశాల విద్యను పూర్తి చేశాడు. అక్కడ ఇంగ్లీషుతో పాటు లాటిన్ భాషను కూడా నేర్చుకొన్నాడు. ఆ తర్వాత నిజాం కళాశాలలో చేరి నాలుగేండ్లు ఉన్నత విద్యను అభ్యసించాడు. 1896లో నిజాం ప్రభుత్వపు ఉపకార వేతనంతో ఇంగ్లండులో ప్రఖ్యాతి గాంచిన కూపర్స్ హిల్ లో ఉన్న లో చేరి, సివిల్ ఇంజనీరింగ్ విద్యను అభ్యసించాడు. కూపర్స్ హిల్ ఇంజనీరింగ్ కాలేజీలో ప్రతిభావంతుడైన విద్యార్థిగా తన తరగతిలో ప్రథముడిగా నిలిచి అనేక స్కాలర్‌షిప్పులను అందుకున్నాడు.
ముహమ్మద్‌ మహబూబ్‌ అలీ
ముహమ్మద్‌ మహబూబ్‌ అలీ కలంపేరు, 'అఫ్సర్‌'. చదువు: బి.ఏ (చరిత్ర)., ఎంఏ (తెలుగు)., పిహెచ్‌.డి. వ్యాపకం: అధ్యాపకులు, సాహిత్య సృజన. ఆరంభంలో చాలా కాలం ఆంధ్రాజ్యోతి, ఆంధ్రభూమి దినపత్రికల్లో సంపాదాకునిగా పనిచేశారు. ఆ తరువాత అమెరికా వెళ్ళి 'విస్కాన్‌న్సిన్‌ విశ్వ విద్యాలయంలో బోధనా, పరిశోధనా బాధ్య తలను చేపట్టి ప్రసుతం 'టెక్సాస్‌ విశ్వవిద్యాలయం' లోని ఆసియా విభాగంలో అధ్యాపకులుగా పనిచేస్తున్నారు. ఆంధ్రాజ్యోతి వారపత్రిక నిర్వహించిన కథల పోటీలకు రాసిన 'అడివి' కథకు బహుమతి రావడంతో తెలుగు సాహిత్యం వైపు మళ్ళారు. 1984లో ఆంధ్రాజ్యోతి తెలుగు దినపత్రికలో పలు బాధ్యాతలను నిర్వహించారు. ప్రస్తుతం అమెరికాలో యూనివర్సిటీ ఆఫ్‌ టెక్సాస్‌లో అధ్యాపకులు. తెలుగు పత్రికల్లో కవితలు, సామాజిక-సాహిత్య వ్యాసాలు, సమీక్షలు అసంఖ్యాకంగా ప్రచురితం. 'తెలంగాణ కవిత్వం:
వస్తు రూప పరిణామం' అను అంశం మీదా పరిశోధాన చేసి డాక్టరే పొందారు. ఆయన రాసిన 'నిర్దిష్టత, స్థానికత, కొత్త సాహిత్య ప్రమాణాలు' సాహిత్య విమర్శ కొత్త చర్చలకు నాంది పలికింది.